放左學唔想去foodcourt同人迫就黎左呢度食 因為貪呢度環境坐得夠舒服。不過食物質素就真係好一般，叫左個忌廉汁三文魚意粉餐 有湯有野飲$61。忌廉蘑菇湯完全係金寶湯，意粉好少，連好細食既女性朋友都話唔夠飽。d汁好杰 就咁淋係意粉上面 因為太杰 要撈好耐先撈得均，而且係黎到既時候已經係凍左。所謂三文魚只係有幾粒熟左既煙三文魚碎係d汁裡面。加多杯冇咩味既熱檸檬茶，真係好唔抵又唔夠飽。如果純粹為左傾下偈坐得舒服既話係ok 但如果對食物有要求 黎呢度可能會失望。